CELEX: 22008D0093(01)
Language: el
Date: 2008-07-04 00:00:00
Title: Απόφαση της Μεικτής Επιτροπής του ΕΟΧ αριθ. 93/2008, της 4ης Ιουλίου 2008 , για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

23.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 280/34
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 93/2008
   της 4ης Ιουλίου 2008
   για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής αποκαλούμενη «η συμφωνία», και ιδίως τα άρθρα 86 και 98 αυτής,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε με την απόφαση αριθ. 63/2007 της Μεικτής Επιτροπής του ΕΟΧ της 15ης Ιουνίου 2007 (1).
            
         
               (2)
            
            
               Είναι σκόπιμο να επεκταθεί η συνεργασία των συμβαλλόμενων μερών της συμφωνίας για να συμπεριλάβει τον κανονισμό (ΕΚ) αριθ. 294/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για την ίδρυση του Ευρωπαϊκού Ινστιτούτου Καινοτομίας και Τεχνολογίας (2).
            
         
               (3)
            
            
               Επομένως, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η πραγματοποίηση της εν λόγω επεκταθείσας συνεργασίας,
            
         ΑΠΟΦΑΣΙΖΕΙ:
   Άρθρο 1
   Μετά την παράγραφο 10 του άρθρου 1 του πρωτοκόλλου 31 της συμφωνίας, παρεμβάλλεται το ακόλουθο κείμενο:
   
      
                  «11.
               
               
                  
                              α)
                           
                           
                              Τα κράτη ΕΖΕΣ συμμετέχουν πλήρως στο Ευρωπαϊκό Ινστιτούτο Καινοτομίας και Τεχνολογίας, εφεξής αποκαλούμενο «το Ινστιτούτο», που ιδρύεται βάσει της κατωτέρω κοινοτικής πράξης:
                              
                                          —
                                       
                                       
                                          
                                             32008 R 0294: Κανονισμός (ΕΚ) αριθ. 294/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για την ίδρυση του Ευρωπαϊκού Ινστιτούτου Καινοτομίας και Τεχνολογίας (ΕΕ L 97 της 9.4.2008, σ. 1).
                                       
                                    
                        
                              β)
                           
                           
                              Τα κράτη ΕΖΕΣ συνεισφέρουν οικονομικά στις δραστηριότητες που αναφέρονται στο στοιχείο α), σύμφωνα με το άρθρο 82 παράγραφος 1 στοιχείο α) του πρωτοκόλλου 32 της συμφωνίας.
                           
                        
                              γ)
                           
                           
                              Τα κράτη ΕΖΕΣ εφαρμόζουν στο Ινστιτούτο και στο προσωπικό του το πρωτόκολλο περί των προνομίων και ασυλιών των Ευρωπαϊκών Κοινοτήτων.
                           
                        
                              δ)
                           
                           
                              Κατά παρέκκλιση του άρθρου 12 παράγραφος 2 στοιχείο α) των όρων απασχόλησης του λοιπού προσωπικού των Ευρωπαϊκών Κoινoτήτων, υπήκοοι των κρατών ΕΖΕΣ οι οποίοι απολαύουν πλήρων πολιτικών δικαιωμάτων δύνανται να προσλαμβάνονται βάσει σύμβασης από τον διευθυντή του Ινστιτούτου.
                           
                        
                              ε)
                           
                           
                              Δυνάμει του άρθρου 79 παράγραφος 3 της συμφωνίας, το μέρος VII (Θεσμικές διατάξεις) της συμφωνίας εφαρμόζεται στην παρούσα παράγραφο.
                           
                        
                              στ)
                           
                           
                              Ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, εφαρμόζεται, για την εφαρμογή του παρόντος κανονισμού, σε κάθε έγγραφο του Ινστιτούτου που αφορά και τα κράτη ΕΖΕΣ.»
                           
                        
            
   Άρθρο 2
   Η παρούσα απόφαση αρχίζει να ισχύει την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (3).
   Άρθρο 3
   Η παρούσα απόφαση δημοσιεύεται στο τμήμα και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 4 Ιουλίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
      
   
   
      (1)  ΕΕ L 304 της 22.11.2007, σ. 43.
   
      (2)  ΕΕ L 97 της 9.4.2008, σ. 1.
   
      (3)  Δεν έχουν αναφερθεί συνταγματικές απαιτήσεις.